**การบริหารตลาดในความรับผิดชอบเทศบาลตำบลบางเสาธง**

**กรณีศึกษาตลาดการเคหะเมืองใหม่บางพลี**

**THE MANAGEMENT OF MARKETS UNDER THE RESPONSIBILITY OF BANG SAO THONG SUB-DISTRICT MUNICIPALITY: A CASE STUDY OF KARNKEHA MUANGMAI MARKET BANGPLEE**

อนันต์ ตั้งเนียรนาถชัย\*

ศรัณย์ ฐิตารีย์\*\*

หลักสูตรรัฐประศาสนศาสตรมหาบัณฑิต สาขานโยบายสาธารณะและการจัดการสมัยใหม่ ปีการศึกษา 2560

มหาวิทยาลัยราชภัฏบ้านสมเด็จเจ้าพระยา

ข้อมูล ณ วันที่ 15 มิถุนายน 2562

**บทคัดย่อ**

การวิจัยครั้งนี้มีวัตถุประสงค์ เพื่อ 1) ศึกษาระดับของปัจจัยการบริหารและการบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลี 2) ศึกษาความสัมพันธ์ของปัจจัยการบริหารตลาดในความรับผิดชอบเทศบาล ตำบลบางเสาธง กรณีศึกษาตลาดการเคหะเมืองใหม่บางพลี กลุ่มตัวอย่างได้แก่ประชาชนที่อาศัยอยู่ในเขตเทศบาลตำบลบางเสาธง จำนวน 393 คน เครื่องมือที่ใช้ในการเก็บรวบรวมข้อมูล คือ แบบสอบถามแบบมาตรประมาณค่า 5 ระดับแบบตรวจสอบรายการ สถิติที่ใช้ในการวิเคราะห์ข้อมูล คือ ค่าความถี่ ค่าร้อยละ ค่าเฉลี่ย ค่าเบี่ยงเบนมาตรฐานและวิเคราะห์ถดถอยพหุ

ผลการวิจัย พบว่า

1)ปัจจัยการบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลีในภาพรวมเห็นด้วยอยู่ในระดับมากและการบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลี ในภาพรวมมีความสำเร็จอยู่ในระดับมาก

2)ปัจจัยด้านการควบคุม การวางแผน การจัดองค์การ มีความสัมพันธ์กับการบริหารตลาดในความรับผิดชอบเทศบาลตำบลบางเสาธงกรณีศึกษาตลาดการเคหะเมืองใหม่บางพลีอย่างมีนัยสำคัญทางสถิติ

**คำสำคัญ**: การบริหารตลาด ตลาดการเคหะเมืองใหม่บางพลี

**Abstract**

The purposes of this research were 1) to study the management level and the management of markets under the responsibility of Bang Sao Thong Sub-district Municipality: A Case Study of Karnkeha Muangmai Market Bangplee and 2) to study the relation between the management factors and the management of markets under the responsibility of Bang Sao Thong Sub-district Municipality: A Case Study of Karnkeha Muangmai Market Bangplee. The sample group included 393 residents in the area of Bang Sao Thong Sub-district Municipality. Data were collected using 5-point rating scale questionnaire and checklist and were statistically analyzed by frequency, percentage, mean, standard deviation, and multiple regression.

The findings revealed the followings.

1) The management level of the management of markets under the responsibility of Bang Sao Thong Sub-district Municipality: A Case Study of Karnkeha Muangmai Market Bangplee was generally found at the ‘High’ level and the management of markets under the responsibility of Bang Sao Thong Sub-district Municipality: A Case Study of Karnkeha Muangmai Market Bangplee was generally found at the ‘High’ level.

2) The factors of controlling, planning, and organizational managing were related to the management of markets under the responsibility of Bang Sao Thong Sub-district Municipality: A Case Study of Karnkeha Muangmai Market Bangplee at significance level.

**Keywords**: Market Management, Karnkeha Muangmai Market Bangplee

**บทนำ**

เมืองและตลาดมีความสัมพันธ์อย่างใกล้ชิด โดยตลาดถือเป็นส่วนสำคัญส่วนหนึ่งในโครงสร้างของเมือง เมื่อมีการสร้างเมืองใหม่บริเวณส่วนหนึ่งได้ถูกกำหนดให้เป็นตลาด มีบทบาทหน้าที่ที่ใช้พบปะและซื้อขายแลกเปลี่ยนสินค้าทั้งในชุมชนและระหว่างเมืองต่าง ๆ เมื่อเมืองมีการขยายตัวตามการเพิ่มของจำนวนประชากรจึงเกิดการขยายตัวทางเศรษฐกิจอย่างรวดเร็วทำให้จำนวนและรูปแบบของตลาดสด รวมทั้งวิถีชีวิตของคนในท้องถิ่นเกิด การเปลี่ยนแปลงจากการดำเนินชีวิตที่มีความเรียบง่ายซึ่งมีพฤติกรรมการจับจ่ายใช้สอยแบบเก่าที่เป็นการอุดหนุนเกื้อกูลคนรู้จักคุ้นเคยกันตามร้านค้าที่อยู่ใกล้เคียงกับที่พักอาศัยหรือตลาดสดได้ เปลี่ยนเป็นดำเนินชีวิตที่มีความสลับซับซ้อนมากขึ้น ความต้องการด้านสิ่งอำนวยความสะดวก สาธารณูปโภคและสินค้าอุปโภคย่อมสูงขึ้น จึงส่งผลให้เกิดการลงทุนพัฒนาสถานที่ที่จำหน่ายสินค้าอุปโภคและบริโภคในบริเวณเดียวกันครบครับ ที่สามารถตอบสนองความต้องการของผู้ใช้บริการในเมือง ซึ่งได้รับอิทธิพลทางด้านรูปแบบร้านค้าจากต่างประเทศและมีการพัฒนาการมาจากตลาดสด เพื่อความสะเดวกรวดเร็วในการซื้อสินค้าในรูปแบบใหม่ขึ้น คือ ห้างสรรพสินค้า ซุปเปอร์มาร์เก็ต และไฮเปอร์มาร์ท ก่อให้เกิดผลดีแก่ผู้ใช้บริการที่จะได้ใช้สินค้าและบริการที่มีราคาถูกและมีคุณภาพดี ดังนั้น รูปแบบใหม่ของตลาดสดนี้ นอกจากจะก่อให้เกิดผลดีแก่ผู้บริโภคและกิจกรรมบางอย่างที่จะมีการขยายตัวเพิ่มมากขึ้นแล้ว ยังได้ก่อให้เกิดผลกระทบทางด้านลบแก่ธุรกิจการค้าและบริการ โดยเฉพาะอย่างยิ่งในธุรกิจการค้าปลีก ซึ่งส่วนใหญ่แล้วจะมีการลดลงจากเดิมของยอดขาย และยังมีการล้มเลิกของกิจการค้าปลีกอีกจำนวนหนึ่งด้วย

ปัจจุบันตลาดในประเทศไทยตามที่กองสุขาภิบาลอาหาร กระทรวงสาธารณะสุขสำรวจในปี พ.ศ. 2552 มีจำนวนทั้งสิ้น 1,802 แห่ง เป็นตลาดที่ได้มาตรฐานถูกสุขลักษณะตามที่กำหนดไว้เพียง 177 แห่ง คิดเป็นร้อยละ 9.80 เท่านั้น (กรมอนามัย กองสุขาภิบาลอาหาร, 2552) ซึ่งนอกนั้นยังคงไม่ได้มาตรฐาน สภาพของตลาดที่ไม่ได้มาตรฐานส่วนใหญ่จะพบปัญหา คือ พื้นตลาดชำรุด เป็นหลุม มีน้ำขัง มีคราบสกปรกและเศษขยะตกค้าง รางระบายน้ำในตลาดและรอบตลาดมีน้ำเสียขังอยู่ มีกลิ่นเหม็น ผนังและเพดานตลาดมีคราบสกปรก และมีหยากไย่ติดอยู่ การวางจำหน่ายสินค้าไม่เป็นระเบียบ มีการวางจำหน่ายสินค้าบนพื้น มีสัตว์และแมลงนำโรคชุกชม นอกจากนั้นผู้ขายของในตลาดยังปฏิบัติตัวไม่ถูกสุขวิทยาส่วนบุคคล เป็นต้น

ผลกระทบจากตลาดที่ไม่ถูกสุขลักษณะก่อให้เกิดผลกระทบต่อสุขภาพอนามัย ซึ่งอาจก่อให้เกิดการเจ็บป่วยด้วยโรคติดต่อทางอาหารและทางน้ำได้ เพราะจากการที่ตลาดสดเป็นที่รวมของสินค้าประเภทอาหารจำนวนมาก และการระบาดของโรคติดต่อทางอาหาร หลายครั้งพบว่ามีตลาดเป็นแหล่งแพร่กระจายของโรค ซึ่งอาหารที่จัดจำหน่ายในตลาดสดอาจเกิดความสกปรกได้ จากการจัดเก็บหรือการขนส่งก่อนถึงตลาดสด ความสกปรกที่เกิดจากตลาดสดที่มีสภาพการสุขาภิบาลสิ่งแวดล้อมที่ไม่ถูกสุขลักษณะ หรือเกิดจากการสัมผัสโดยตรงของผู้ซื้อและผู้ขายในตลาดสด จนเป็นแหล่งเพาะพันธุ์ของสัตว์ แมลงนำโรคและกลายเป็นแหล่งแพร่เชื้อโรคสู่ผู้อื่น

นอกจากผลกระทบที่จะเกิดขึ้นกับสุขอนามัยแล้วนั้น ตลาดสดยังเกิดผลกระทบต่อสิ่งแวดล้อมได้อีกด้วย เนื่องจากการประกอบกิจกรรมต่าง ๆ ในตลาดทำให้เกิดของเสียและมลพิษจากตลาดเป็นจำนวนมาก เช่น ขยะ น้ำเสีย กลิ่นเหม็น เสียงรำคาญ ควันจากการประกอบอาหาร เป็นต้น ถ้าไม่มีระบบการควบคุมดูแลและกำจัดของเสียเหล่านี้อย่างถูกต้องเหมาะสมแล้วจะส่งผลทำให้เกิดผลกระทบด้านสิ่งแวดล้อมขึ้นในชุมชน ก่อให้เกิดเหตุเดือดร้อนแก่ประชาชน ซึ่งตลาดส่วนใหญ่จะตั้งอยู่ในเขตชุมชน จึงทำให้ประชาชนได้รับผลกระทบจากตลาดจำนวนมาก

ทางราชการมีการควบคุมดูแลตลาดให้ถูกสุขลักษณะ โดยได้บัญญัติมาตรการในการควบคุม กำกับการดำเนินกิจการตลาดไว้ตั้งแต่ได้มีการใช้พระราชบัญญัติการสาธารณะสุข พ.ศ. 2548 และฉบับที่ใช้อยู่ในปัจจุบัน คือ พระราชบัญญัติการสาธารณะสุข พ.ศ. 2535 โดยได้บัญญัติเกี่ยวกับการควบคุมดูแลการประกอบกิจการตลาดไว้ในหมวด 8 มาตรา 34 ถึง มาตรา 37 ซึ่งได้ให้อำนาจแก่ราชการส่วนท้องถิ่นในการออกข้อกำหนดของท้องถิ่น เพื่อใช้ในการควบคุมกำกับการประกอบกิจการตลาดในเขตรับผิดชอบให้ถูกสุขลักษณะโดยมีหน่วยงานราชการส่วนกลาง ได้แก่ กรมอนามัย ให้การสนับสนุน เป็นที่ปรึกษาทางมาตรฐานวิชาการและปัญหาข้อกฎหมายต่าง ๆ การควบคุมดูแลการประกอบกิจการตลาดต้องใช้ทักษะและแนวคิดการบริหารงานที่มีประสิทธิผลจึงจะทำให้การควบคุมดูแลตลาดให้ถูกสุขลักษณะตามพระราชบัญญัติการสาธารณะสุข พ.ศ. 2535

บาร์ทอล และ มาร์ติน (Bartol and Matrtin, 1993 อ้างถึงใน สิทธิชัย อุยตระกูล, 2540 น. 26) ได้ให้ความหมายว่า การจัดการ คือ กระบวนการที่นำไปสู่การบรรลุเป้าหมายขององค์กร โดยผ่านการวางแผน (planning) การจัดองค์กร (organizing) การนำ (leading) และการควบคุม (controlling) ทั้งในเรื่องของทรัพยากรมนุษย์ ทรัพยากรทางกายภาพอื่น ๆ ทรัพยากรทางการเงินและทรัพยากรทางข่าวสารข้อมูล สารสนเทศขององค์กรโดยให้เกิดทั้งประสิทธิภาพและประสิทธิผล

ศิริวรรณ เสรีรัตน์ และคณะ (2545 น. 19) ได้กล่าวถึง กระบวนการบริหารจัดการ โดยแบ่งหน้าที่ของการบริหารจัดการออกเป็น 4 หน้าที่ คือ

1. การวางแผน เป็นขั้นตอนในการกำหนดวัตถุประสงค์ และพิจารณาถึงวิธีการที่ควรปฏิบัติ เพื่อให้บรรลุวัตถุประสงค์นั้น ดังนั้นผู้บริหารจึงต้องตัดสินใจว่าบริษัทมีวัตถุประสงค์อะไรในอนาคต และจะต้องดำเนินการอย่างไรเพื่อให้บรรลุผลสำเร็จตามวัตถุประสงค์นั้น

2. การจัดองค์การ เป็นขั้นตอนในการจัดบุคคลและทรัพยากรที่ใช้ในการทำงาน เพื่อให้บรรลุจุดมุ่งหมายในการทำงานนั้นหรือเป็นการจัดแบ่งงานและจัดสรรทรัพยากร สำหรับงานเพื่อให้งานเหล่านั้นสำเร็จ

3. การนำ เป็นขั้นตอนในการกระตุ้นให้เกิดความกระตือรือร้น และชักนำความพยายามของพนักงานให้บรรลุเป้าหมายองค์การ ซึ่งจะเกี่ยวข้องกับการใช้ความพยายามของผู้จัดการที่จะกระตุ้นให้พนักงานมีศักยภาพในการทำงานสูง ดังนั้น การจำจะช่วยให้งานบรรลุผลสำเร็จ เสริมสร้างขวัญและจูงใจผู้ใต้บังคับบัญชา

4. การควบคุม เป็นการติดตามผลการทำงาน และแก้ไขปรับปรุงสิ่งที่จำเป็นหรือเป็นขั้นตอนของการวัดผลการทำงานและดำเนินการแก้ไขเพื่อให้บรรลุผลที่ต้องการ

จากความหมายของการบริหารจัดการข้างต้น สรุปได้ว่า การบริหารจัดการ หมายถึง การปฏิบัติการตามหน้าที่บริหารขององค์กร เพื่อให้บรรลุวัตถุประสงค์ขององค์กรอย่างมีประสิทธิภาพและประสิทธิผลสูงสุด โดยอาศัยภาวะผู้นำที่จะเพิ่มสมรรถภาพ ความสามารถและรวมน้ำใจของบุคลากรในองค์กรให้สามารถทำงานเป็นทีม มีความรับผิดชอบที่สามารถตรวจสอบได้ และพัฒนายกระดับมาตรฐานการปฏิบัติอย่างต่อเนื่อง

ผู้วิจัยสนใจที่จะศึกษาการบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลีเพื่อใช้เป็นแนวทางในการแก้ไขปัญหาและปรับปรุงการปฏิบัติงานของเทศบาลตำบลบางเสาธงให้มีประสิทธิภาพและเกิดประสิทธิผลและเกิดความสะอาดปลอดภัยต่อประชาชนที่มาซื้อสินค้าต่างๆในตลาดการเคหะเมืองใหม่บางพลีตามที่ทางภาครัฐได้ตั้งเป้าหมายไว้

วัตถุประสงค์ของการวิจัย

1. เพื่อศึกษาระดับของปัจจัยการบริหารและการบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลี

2. เพื่อศึกษาความสัมพันธ์ของปัจจัยการบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลี

สมมติฐานในการวิจัย

ปัจจัย ด้านการวางแผน การจัดองค์การ การนำ การควบคุม มีความสัมพันธ์กับการบริหารตลาดในความรับผิดชอบเทศบาลตำบลบางเสาธงกรณีศึกษาตลาดการเคหะเมืองใหม่บางพลี

**วิธีการวิจัย**

**เครื่องมือที่ใช้ในการวิจัย**

ผู้วิจัยได้สร้างเครื่องมือในการวิจัยเป็นแบบสอบถามที่ได้รับการตรวจสอบจากผู้เชี่ยวชาญได้ค่าความเที่ยงตรง (validity) เชิงเนื้อหา (IOC - index of congruence) ของแบบสอบถามทั้งฉบับมีค่าอยู่ระหว่าง .67-1.00และหาค่าความเชื่อมั่น(reliability) ของแบบสอบถามทั้งฉบับโดยวิธีหาค่าสัมประสิทธิ์แอลฟา (α – coefficient) ของครอนบาค (Cronbach’s alpha coefficient) (ล้วน สายยศ และอังคณา สายยศ,2553) ได้ค่าความเชื่อมั่นเท่ากับ .911 โดยแบบสอบถามประกอบด้วย 4 ตอนลักษณะของคำถามเป็นแบบมาตรประมาณค่า(rating scale) จำนวน 5 ระดับ ชนิดตรวจสอบรายการของ ลิเคิร์ท(Likert,1932)

**การเก็บรวบรวมข้อมูล**

ผู้วิจัยได้คำนวณหาขนาดตัวอย่างจากจำนวนประชาชนที่อาศัยอยู่ในเขตเทศบาลตำบลบางเสาธงจำนวนทั้งหมด 22,381 คน โดยใช้สูตรการกำหนดกลุ่มตัวอย่างของทาโร ยามาเน (Yamane,1973,p.887 ) ในการกำหนดขนาดของกลุ่มตัวอย่าง เป็นจำนวน 393 คน แล้วทำการสุ่มแบบบังเอิญจากประชาชนที่มาซื้อขายในตลาดการเคหะเมืองใหม่บางพลี ระยะเวลาในการเก็บรวบรวมข้อมูลคือช่วงเดือนมกราคม 2559 รวมระยะเวลา 1 เดือนโดยการสำรวจข้อมูลจากแบบสอบถาม สำหรับประชาชนในตลาดการเคหะเมืองใหม่บางพลี

**สถิติที่ใช้ในการวิเคราะห์ข้อมูล**

ในการวิเคราะห์ข้อมูลใช้สถิติเชิงพรรณนา (descriptive statistics)ในรูปความถี่( frequency )ค่าร้อยละ( percentage ) ค่าเฉลี่ย ( mean )และค่าเบี่ยงเบนมาตรฐาน( standard deviation ) เพื่อใช้อธิบายลักษณะทั่วไปของกลุ่มตัวอย่างและตัวแปรอิสระและตัวแปรตามและทดสอบสมมติฐานด้วยการหาความสัมพันธ์ของตัวแปรอิสระกับตัวแปรตาม ด้วยแบบจำลอง (model of analysis) แบบความสัมพันธ์เชิงเส้น (linearity)การวิเคราะห์ถดถอยพหุ(multiple regression)

**ผลการวิจัย**

1)ศึกษาปัจจัยการบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลีตามกรอบแนวคิดในการวิจัย ประกอบด้วยปัจจัยต่างๆ 4 ด้าน คือ การวางแผน การจัดองค์การ การนำ และการควบคุม ผลการศึกษาปรากฏดังตารางที่ 1

**ตารางที่ 1 ค่าเฉลี่ย()และค่าเบี่ยงเบนมาตรฐาน(S.D.)ปัจจัยการบริหารตลาดในความรับผิดชอบ**

**เทศบาลตำบลบางเสาธง กรณีศึกษาตลาดการเคหะเมืองใหม่บางพลีในภาพรวม**

|  |  |  |  |
| --- | --- | --- | --- |
| **ปัจจัยการบริหาร** |  | **S.D.** | **ระดับ** |
| 1.ด้านการวางแผน | 3.89 | .85 | มาก |
| 2.ด้านการจัดองค์การ | 3.88 | .91 | มาก |
| 3.ด้านการนำ | 3.68 | .99 | มาก |
| 4.ด้านการควบคุม | 3.83 | .94 | มาก |
| **รวมเฉลี่ย** | **3.82** | **.93** | **มาก** |

จากตารางที่ 1 พบว่า ปัจจัยการบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลีในภาพรวมเห็นด้วยอยู่ในระดับมากค่าเฉลี่ยเท่ากับ 3.82

เมื่อพิจารณาเป็นรายด้านพบว่าค่าเฉลี่ยสูงที่สุดคือ ด้านการวางแผนเห็นด้วยอยู่ในระดับมากค่าเฉลี่ยเท่ากับ 3.89 รองลงมา คือ ด้านการจัดองค์การเห็นด้วยอยู่ในระดับมากค่าเฉลี่ยเท่ากับ 3.88 และค่าเฉลี่ยต่ำที่สุดคือด้านการนำเห็นด้วยอยู่ในระดับมากค่าเฉลี่ยเท่ากับ 3.68

2)ศึกษาระดับการบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลี ตามกรอบแนวคิดในการวิจัย ประกอบด้วย 4 ด้านคือด้านสุขลักษณะทั่วไป การจัดการสุขาภิบาลสิ่งแวดล้อม ความปลอดภัยอาหารและการคุ้มครอง ผู้บริโภค การมีส่วนร่วมของผู้ค้าและผู้ซื้อ ผลการศึกษาปรากฏดังตารางที่ 2

**ตารางที่ 2 ค่าเฉลี่ย()และค่าเบี่ยงเบนมาตรฐาน(S.D.)การบริหารตลาดในความรับผิดชอบ**

**เทศบาลตำบลบางเสาธง กรณีศึกษาตลาดการเคหะเมืองใหม่บางพลี ในภาพรวม**

|  |  |  |  |
| --- | --- | --- | --- |
| **การบริหารตลาด** |  | **S.D.** | **ระดับ** |
| 1.ด้านสุขลักษณะทั่วไป | 3.87 | .90 | มาก |
| 2.ด้านการจัดการสุขาภิบาลสิ่งแวดล้อม | 3.66 | .91 | มาก |
| 3.ด้านความปลอดภัยอาหารและการคุ้มครอง  ผู้บริโภค | 3.84 | .94 | มาก |
| 4.ด้านการมีส่วนร่วมของผู้ค้าและผู้ซื้อ | 3.79 | .94 | มาก |
| **รวมเฉลี่ย** | **3.79** | **.93** | **มาก** |

จากตารางที่ 2 พบว่าการบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลี ในภาพรวมมีความสำเร็จอยู่ในระดับมากค่าเฉลี่ยเท่ากับ 3.79

เมื่อพิจารณาเป็นรายด้านพบว่าค่าเฉลี่ยสูงที่สุดคือ ด้านสุขลักษณะทั่วไปมีความสำเร็จออยู่ในระดับมากที่สุดค่าเฉลี่ยเท่ากับ 3.87 รองลงมา คือ ด้านความปลอดภัยอาหารและการคุ้มครอง ผู้บริโภคมีความสำเร็จอยู่ในระดับมากค่าเฉลี่ยเท่ากับ 3.84 และค่าเฉลี่ยต่ำที่สุดคือด้านการจัดการสุขาภิบาลสิ่งแวดล้อมมีความสำเร็จอยู่ในระดับมากค่าเฉลี่ยเท่ากับ 3.66

2.ผลการวิเคราะห์ตามสมมติฐาน

ปัจจัย ด้านการวางแผน การจัดองค์การ การนำ การควบคุม มีความสัมพันธ์กับการบริหารตลาดใน

ความรับผิดชอบเทศบาลตำบลบางเสาธงกรณีศึกษาตลาดการเคหะเมืองใหม่บางพลี

แสดงเป็นสมการเชิงเส้นได้ดังนี้

Y= b0+b1X1+b2X2+b3X3+b4X4+e…………………….………………………(1)

Y = การบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมือง

ใหม่บางพลี

b = ค่าสัมประสิทธิ์ของการถดถอย

X1= การวางแผน

X2= การจัดองค์การ

X3= การนำ

X4= การควบคุม

e = ค่าความคลาดเคลื่อน

**ตารางที่ 3** **การวิเคราะห์ถดถอยพหุการบริหารตลาดในความรับผิดชอบเทศบาลตำบลบางเสาธง**

**กรณีศึกษาตลาดการเคหะเมืองใหม่บางพลี**

|  |  |  |  |
| --- | --- | --- | --- |
| **ตัวแปร** | **ค่าสัมประสิทธิ์การถดถอย (b)** | **t** | **Sig t** |
| การควบคุม(X4) | 1.574 | 11.838 | .000 |
| การวางแผน(X1) | 1.221 | 7.573 | .000 |
| การจัดองค์การ(X2) | .681 | 4.585 | .000 |
| ค่าคงที่ (constant) | 8.770 | 2.952 | .003 |

R = .764, R2 = .584, SEE = 5.357, F =177.63, Significant of F = .000

หรือสามารถเขียนสมการเชิงเส้นใหม่ได้ดังนี้

Y = b0+ b1X4+ b2 X1+b3 X2 …………………………………….(2)

แทนค่า = 8.770+ 1.574 การควบคุม +1.221 การวางแผน +.681 การจัดองค์การ

(2.952) (11.838) (7.573) (2.552)

R = .764, R2 = .584, SEE = 5.357, F =177.63, Significant of F = .000

จากตารางที่ 3 พบว่า มีตัวแปรอิสระ 3 ตัว มีผลเชิงบวกต่อตัวแปรตามอย่างมีนัยสำคัญทางสถิติเรียงตามค่าสัมประสิทธิ์ของการถดถอยจากมากไปหาน้อย คือ การควบคุม การวางแผน การจัดองค์การ ตัวแปรทั้ง 3 ตัวสามารถอธิบายการเปลี่ยนแปลงของตัวแปรตามคือการบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลีได้ถึงร้อยละ 58.40 แสดงว่ายังมีปัจจัยอื่นที่ไม่ได้นำมาพิจารณาอีกร้อยละ 41.60 ที่มีผลต่อการบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลี และสมการที่ได้จากการวิเคราะห์มีนัยสำคัญทางสถิติที่ระดับ 0.000 มีค่าผิดพลาดของการคาดประมาณด้วยสมการต่อการบริหารตลาดในความรับผิดชอบเทศบาลตำบลบางเสาธงกรณีศึกษาตลาดการเคหะเมืองใหม่บางพลีเท่ากับ 5.357

**สรุปผลการวิจัย**

ปัจจัยการบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลีในภาพรวมเห็นด้วยอยู่ในระดับมากเมื่อพิจารณาเป็นรายด้านพบว่าค่าเฉลี่ยสูงที่สุดคือ ด้านการวางแผนเห็นด้วยอยู่ในระดับมาก รองลงมา คือ ด้านการจัดองค์การเห็นด้วยอยู่ในระดับมาก และค่าเฉลี่ยต่ำที่สุดคือด้านการนำเห็นด้วยอยู่ในระดับมาก

การบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลี ในภาพรวมมีความสำเร็จอยู่ในระดับมาก เมื่อพิจารณาเป็นรายด้านพบว่าค่าเฉลี่ยสูงที่สุดคือ ด้านสุขลักษณะทั่วไปมีความสำเร็จออยู่ในระดับมากที่สุด รองลงมา คือ ด้านความปลอดภัยอาหารและการคุ้มครอง ผู้บริโภคมีความสำเร็จอยู่ในระดับมาก และค่าเฉลี่ยต่ำที่สุดคือด้านการจัดการสุขาภิบาลสิ่งแวดล้อมมีความสำเร็จอยู่ในระดับมาก

ผลการทดสอบสมมติฐานพบว่า ปัจจัยด้านการควบคุม การวางแผน การจัดองค์การ มีความสัมพันธ์กับการบริหารตลาดในความรับผิดชอบเทศบาลตำบลบางเสาธงกรณีศึกษาตลาดการเคหะเมืองใหม่บางพลีและตัวแปรทั้ง 3 ตัวสามารถอธิบายการเปลี่ยนแปลงของการบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลีได้ถึงร้อยละ 58.40

**อภิปรายผล**

ในการวิจัยครั้งนี้เป็นการศึกษาการบริหารตลาดในความรับผิดชอบเทศบาลตำบลบางเสาธงกรณีศึกษาตลาดการเคหะเมืองใหม่บางพลี ผลการวิจัยครั้งนี้สามารถอภิปรายผลตามลำดับของวัตถุประสงค์การวิจัย ดังต่อไปนี้

**ด้านวางแผน**

ปัจจัยการบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลี ด้านการวางแผนในภาพรวมเห็นด้วยอยู่ในระดับมากและผู้บริหารได้วางแผนการบริหารตลาดได้อย่างเหมาะสมและแผนงานของตลาดสอดคล้องกับความต้องการของประชาชน สอดคล้องกับแนวคิดของ ศิริวรรณ เสรีรัตน์ และคณะ (2545 น. 19) ได้กล่าวถึงขั้นตอนในการกำหนดวัตถุประสงค์ และพิจารณาถึงวิธีการที่ควรปฏิบัติ เพื่อให้บรรลุวัตถุประสงค์นั้น ดังนั้นผู้บริหารจึงต้องตัดสินใจว่าบริษัทมีวัตถุประสงค์อะไรในอนาคต และจะต้องดำเนินการอย่างไรเพื่อให้บรรลุผลสำเร็จตามวัตถุประสงค์นั้น จากผลวิจัยสามารถอภิปรายได้ว่า ผู้บริหารตลาดได้วางแผนการบริหารตลาดได้อย่างเหมาะสมและแผนงานของตลาดสอดคล้องกับความต้องการของประชาชน การวางแผนที่ดีจะทำให้งานสำเร็จบรรลุตามวัตถุประสงค์ที่ต้องการ

**ด้านการจัดองค์การ**

ปัจจัยการบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลี ด้านการจัดองค์การในภาพรวมเห็นด้วยอยู่ในระดับมาก และหน่วยงานบริหารตลาดเป็นการจัดหน่วยงานแบบง่ายๆแต่มีประสิทธิภาพ เทศบาลควรให้ความสำคัญกับหน่วยงานตลาด สอดคล้องกับแนวคิดทฤษฎีของศิริวรรณ เสรีรัตน์ และคณะ (2545 น. 19) ได้กล่าวว่าเป็นขั้นตอนในการจัดบุคคลและทรัพยากรที่ใช้ในการทำงาน เพื่อให้บรรลุจุดมุ่งหมายในการทำงานนั้นหรือเป็นการจัดแบ่งงานและจัดสรรทรัพยากร สำหรับงานเพื่อให้งานเหล่านั้นสำเร็จ จากผลวิจัยในประเด็นดังกล่าวสามารถอภิปรายได้ว่า หน่วยงานบริหารตลาดเป็นการจัดหน่วยงานแบบง่ายๆแต่มีประสิทธิภาพ เทศบาลควรให้ความสำคัญกับหน่วยงานตลาดเพราะประชาชนจะต้องมาใช้บริการทุกวันเพื่อซื้อขายสินค้าและอาหารสด แห้ง หน่วยงานที่ดูแลตลาดจึงควรมีความคล่องตัวสูงให้บริการประชาชนและผู้ค้าได้รับความพึงพอใจ

**ด้านการนำ**

ปัจจัยการบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลี ด้านการนำ ในภาพรวมเห็นด้วยอยู่ในระดับมากและพนักงานที่ปฏิบัติหน้าที่ในตลาดมีขวัญกำลังใจดียิ้มแย้มแจ่มใส การบริหารจัดการตลาดได้มีการบริหารที่ดีมีบุคลากรที่มีคุณภาพ สอดคล้องกับแนวคิดทฤษฎีของศิริวรรณ เสรีรัตน์ และคณะ (2545 น. 19) ได้กล่าวว่าเป็นขั้นตอนในการกระตุ้นให้เกิดความกระตือรือร้น และชักนำความพยายามของพนักงานให้บรรลุเป้าหมายองค์การ ซึ่งจะเกี่ยวข้องกับการใช้ความพยายามของผู้จัดการที่จะกระตุ้นให้พนักงานมีศักยภาพในการทำงานสูง ดังนั้น การจำจะช่วยให้งานบรรลุผลสำเร็จ เสริมสร้างขวัญและจูงใจผู้ใต้บังคับบัญชา จากผลวิจัยสามารถอภิปรายได้ว่า พนักงานที่ปฏิบัติหน้าที่ในตลาดมีขวัญกำลังใจดียิ้มแย้มแจ่มใส การบริหารจัดการตลาดได้มีการบริหารที่ดีมีบุคลากรที่มีคุณภาพ ผู้บริหารต้องชักนำพนักงานให้ทำงานให้บรรลุเป้าหมายองค์การ ซึ่งจะใช้ความพยายามของผู้นำกระตุ้นให้พนักงานมีศักยภาพในการทำงานสูงจะช่วยให้งานบรรลุผลสำเร็จ

**ด้านการควบคุม**

ปัจจัยการบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลี ด้านการควบคุมในภาพรวมเห็นด้วยอยู่ในระดับมากและได้มีการควบคุมผู้ซื้อและผู้ขายให้รักษาความสะอาดของตลาดอยู่เสมอ รู้สึกพอใจกับการที่เทศบาลควบคุมดูแลตลาดให้มีความสะอาดและทันสมัย สอดคล้องกับแนวคิดของศิริวรรณ เสรีรัตน์ และคณะ (2545 น. 19) ได้กล่าวว่าเป็นการติดตามผลการทำงาน และแก้ไขปรับปรุงสิ่งที่จำเป็นหรือเป็นขั้นตอนของการวัดผลการทำงานและดำเนินการแก้ไขเพื่อให้บรรลุผลที่ต้องการ จากผลวิจัยในประเด็นดังกล่าวสามารถอภิปรายได้ว่า ผู้บริหารตลาดได้มีการควบคุมผู้ซื้อและผู้ขายให้รักษาความสะอาดของตลาดอยู่เสมอและประชาชนรู้สึกพอใจกับการที่เทศบาลควบคุมดูแลตลาดให้มีความสะอาดและทันสมัยตลาดที่มีการควบคุมดูแลความสะอาดให้ถูกสุขลักษณะอยู่เสมอจะทำให้ประชาชนมาใช้บริการที่ตลาดโดยความรู้สึกว่าอาหารที่ซื้อไปจะมีความสะอาดสามารถบริโภคได้อย่างปลอดภัยไม่กังวลต่อเชื้อโรคที่อาจติดมากับอาหารที่ซื้อมา

**ด้านสุขลักษณะทั่วไป**

การบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลี ด้านสุขลักษณะทั่วไปในภาพรวมมีความสำเร็จอยู่ในระดับมาก และตลาดมีน้ำประปาสะอาดไว้บริการอย่างเพียงพอ ตลาดมีความสะอาดถูกสุขลักษณะ สอดคล้องกับพระราชบัญญัติการสาธารณสุข พ.ศ. 2535 สรุปได้ว่าโครงสร้างและหลังคาตลาดสร้างด้วยวัสดุทนไฟแข็งแรงทนทาน และมีความสูงเหมาะสม พื้นและฝาผนังตลาดทำด้วยวัสดุถาวรแข็งแรง เรียบ ทำความสะอาดง่าย ภายในตลาดมีแสงสว่างและการระบายอากาศอย่างเพียงพอ มีน้ำประปาที่สะอาดไว้บริการอย่างเพียงพอ สำหรับแผงขายอาหารสดต้องมีก๊อกน้ำไม่น้อยกว่า 1 ก๊อกน้ำต่อ 2 แผง และต้องจัดให้มีที่เก็บสำรองน้ำให้มีปริมาณเพียงพอและสะดวกต่อการใช้งาน มีน้ำดื่มที่สะอาดไว้บริการอย่างเพียงพอ มีการจัดเก็บสินค้า สิ่งของวัสดุอุปกรณ์เป็นระเบียบเรียบร้อย ไม่ให้เกะกะ รกรุงรัง หรือกีดขวางทางเดิน มีทางเดินภายในอาคารตลาด มีความกว้างไม่น้อยกว่า 2 เมตร มีทางลาดหรือราวจับสำหรับคนพิการและผู้สูงอายุ วัสดุอุปกรณ์ระบบไฟฟ้าอยู่ในสภาพดีใช้การได้และเป็นระเบียบเรียบร้อยและต้องจัดให้มีเครื่องมือดับเพลิงตากฎหมายว่าด้วยการควบคุมอาคาร โดยติดตั้งไว้ในบริเวณที่เห็นได้ง่าย ที่จอดรถเป็นระเบียบเรียบร้อยและเพียงพอต่อผู้มาใช้บริการ และสอดคล้องกับงานวิจัยของภัทราพร ชูทอง.(2553) เรื่อง แนวทางการพัฒนาการจัดการตลาดสดเทศบาลตำบลเขาพนม อำเภอเขาพนม จังหวัดกระบี่ในประเด็นที่ว่าสภาพปัญหาการจัดการตลาดสดเทศบาล สามารถแยกออก 4 ด้าน คือด้านสุขลักษณะทั่วไป ด้านการจัดการสุขาภิบาลและสิ่งแวดล้อม ด้านความปลอดภัยอาหารและการคุ้มครองผู้บริโภค ด้านการมีส่วนร่วมของผู้ขายและผู้ซื้อ ซึ่งด้านการจัดการสุขาภิบาลและสิ่งแวดล้อมเป็นปัญหาที่มีความสำคัญที่สุด รองลงมาคือ ด้านสุขลักษณะทั่วไป จากผลวิจัยในประเด็นดังกล่าวสามารถอภิปรายได้ว่า ตลาดมีน้ำประปาสะอาดไว้บริการอย่างเพียงพอ ตลาดมีความสะอาดถูกสุขลักษณะ โครงสร้างและหลังคาตลาดแข็งแรงทนทาน พื้นและฝาผนังตลาดแข็งแรง เรียบ มีแสงสว่างและการระบายอากาศอย่างเพียงพอ มีน้ำประปาที่สะอาดไว้บริการอย่างเพียงพอ สำหรับแผงขายอาหารสด มีน้ำดื่มที่สะอาดไว้บริการอย่างเพียงพอ มีการจัดเก็บสินค้า สิ่งของ วัสดุอุปกรณ์เป็นระเบียบเรียบร้อย ไม่ให้เกะกะรกรุงรัง หรือกีดขวางทางเดิน ระบบไฟฟ้าอยู่ในสภาพดีใช้การได้และเป็นระเบียบเรียบร้อย

**ด้านการจัดการสุขาภิบาลสิ่งแวดล้อม**

การบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลี ด้านการจัดการสุขาภิบาลสิ่งแวดล้อมในภาพรวมมีความสำเร็จอยู่ในระดับมาก และตลาดได้จัดพนักงานเก็บกวาดขยะที่ตกหล่นบนพื้นและตลาดมีการจัดทำรางระบายน้ำมีตะแกรงปิดไม่มีน้ำขังเฉอะแฉะ สอดคล้องกับพระราชบัญญัติการสาธารณสุข พ.ศ. 2535 สรุปได้ว่ามีที่รองรับมูลฝอยสาธารณะ และมีฝาปิดมิดชิดอยู่ในสภาพดีเพียงพอและทำความสะอาดเป็นประจำ ไม่พบขยะมูลฝอยตกหล่นบนพื้นตลาด บริเวณแผง รางระบายน้ำ ทางเดิน ถนน ที่ตั้งที่รองรับมูลฝอยสาธารณะ และที่ตั้งที่พักรวมขยะมูลฝอย ตลาดและบริเวณโดยรอบไม่มีน้ำขังเฉอะแฉะ รางระบายน้ำเสียเป็นชนิดรางเปิด และมีปิดหรือตะแกรงเหล็กปิดสำหรับรางระบายน้ำรอบตลาดสามารถเปิดทำความสะอาดได้ง่าย รางระบายน้ำเสียสามารถระบายน้ำได้ดีด ไม่มีน้ำขัง ไม่อุดตัน ห้องส้วมแยกเพศ ชาย-หญิง ออกจากกันเป็นสัดส่วน มีห้องส้วมสำหรับคนพิการและผู้สูงอายุ ภายในห้องส้วมสะอาด พื้นห้องแห้ง ไม่มีกลิ่นเหม็น และมีการระบายน้ำ อากาศดี อุปกรณ์ภายในห้องส้วมอยู่ในสภาพดีใช้การได้ มีสบู่หรือน้ำยาล้างมือไว้สำหรับทำความสะอาด มีกระดาษชำระเพียงพอต่อการใช้งาน จัดให้มีการทำความสะอาดห้องส้วม และระบบการควบคุมตรวจตราเป็นประจำ ระบบเก็บกักอุจจาระถูกสุขลักษณะ ไม่ชำรุด และมีท่อระบายอากาศ มีผู้ดูแลรับผิดชอบในการรักษาความสะอาด ความเป็นระเบียบเรียบร้อย และความปลอดภัยของตลาดและสอดคล้องกับงานวิจัยของวิชสุดา อัครโพธิ.(2553)เรื่อง แนวทางการพัฒนาการจัดการตลาดสดเทศบาลเมืองกำแพงเพชรให้เป็นตลาดสดน่าซื้อด้านการสุขาภิบาลสิ่งแวดล้อม ในประเด็นที่ว่าประชาชนที่มาใช้บริการ พบว่า ความคิดเห็นของประชาชนที่มาใช้บริการ เห็นว่าปัญหาที่เกิดขึ้นจริงเกี่ยวกับการจัดการด้านสุขาภิบาลตลาดสดเทศบาลเมืองกำแพงเพชร สามารถจัดอันดับความสำคัญของปัญหาทั้ง 26 ข้อ ได้ดังนี้ อันดับที่ 1 คิดเป็นร้อยละ 85 ได้แก่ มีสัตว์เลี้ยงและแมลงพาหะนำโรคภายในตลาดสด อันดับที่ 2 คิดเป็นร้อยละ 84 ได้แก่ ที่รองรับมูลฝอยประจำแผงไม่ถูกหลักสุขาภิบาล จากผลวิจัยสามารถอภิปรายได้ว่า ตลาดได้จัดพนักงานเก็บกวาดขยะที่ตกหล่นบนพื้นและตลาดมีการจัดทำรางระบายน้ำมีตะแกรงปิดไม่มีน้ำขังเฉอะแฉะ ที่รองรับมูลฝอยสาธารณะ มีฝาปิดมิดชิดอยู่ในสภาพดีเพียงพอและทำความสะอาดเป็นประจำ บริเวณแผง รางระบายน้ำ ทางเดิน ถนน ที่ตั้งที่รองรับมูลฝอยสาธารณะ และที่ตั้งที่พักรวมขยะมูลฝอย ตลาดและบริเวณโดยรอบไม่มีน้ำขังเฉอะแฉะ รางระบายน้ำเสียเป็นชนิดรางเปิด รางระบายน้ำเสียสามารถระบายน้ำได้ดี ไม่มีน้ำขัง ไม่อุดตัน

**ด้านความปลอดภัยอาหารและการคุ้มครอง ผู้บริโภค**

การบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลี ด้านความปลอดภัยอาหารและการคุ้มครองผู้บริโภคในภาพรวมมีความสำเร็จอยู่ในระดับมากและตลาดได้ให้ความคุ้มครองผู้บริโภคมิให้ผู้ค้าเอาเปรียบผู้ซื้อ ให้ข้อมูลข่าวสารแก่ผู้บริโภคทั้งทางเสียงตามสายและบอร์ดให้ความรู้เกี่ยวกับอาหารที่ปลอดภัย สอดคล้องกับพระราชบัญญัติการสาธารณสุข พ.ศ. 2535 สรุปได้ว่า จัดให้มีตาชั่งกลางที่ได้มาตรฐานเพื่อคุ้มครองสิทธิของผู้ซื้อ สินค้าประเภทอาหารและเครื่องใช้เกี่ยวกับอาหารจะต้องวางสูงจากพื้น ไม่น้อยกว่า 60 เซนติเมตร ได้มีป้ายติดราคาสินค้าตามที่กฎหมายกำหนด และมองเห็นชัดเจนเป็นปัจจุบัน จัดให้มีสถานที่จัดบอร์ดให้ความรู้แก่ผู้บริโภคในเรื่องที่เกี่ยวกับอาหารปลอดภัย โภชนาการ และสุขลักษณะตลาด จัดให้มีจุดทดสอบสารปนเปื้อนที่เป็นอันตรายและมีป้ายบอกชัดเจนและสอดคล้องกับงานวิจัยของภัทราพร ชูทอง.(2553) เรื่อง แนวทางการพัฒนาการจัดการตลาดสดเทศบาลตำบลเขาพนม อำเภอเขาพนม จังหวัดกระบี่ในประเด็นที่ว่าด้านความปลอดภัยอาหารและการคุ้มครองเป็นปัญหาที่มีความสำคัญรองลงมา จากผลวิจัยในประเด็นดังกล่าวสามารถอภิปรายได้ว่า ตลาดได้ให้ความคุ้มครองผู้บริโภคมิให้ผู้ค้าเอาเปรียบผู้ซื้อและตลาดให้ข้อมูลข่าวสารแก่ผู้บริโภคทั้งทางเสียงตามสายและบอร์ดให้ความรู้เกี่ยวกับอาหารที่ปลอดภัย มีตาชั่งกลางที่ได้มาตรฐานเพื่อคุ้มครองสิทธิของผู้ซื้อ สินค้าประเภทอาหารและเครื่องใช้เกี่ยวกับอาหาร ได้มีป้ายติดราคาสินค้าตามที่กฎหมายกำหนด และมองเห็นชัดเจนเป็นปัจจุบัน จัดให้มีจุดทดสอบสารปนเปื้อนที่เป็นอันตรายและมีป้ายบอกชัดเจน

**ด้านการมีส่วนร่วมของผู้ค้าและผู้ซื้อ**

การบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลี ด้านการมีส่วนร่วมของผู้ค้าและผู้ซื้อในภาพรวมมีความสำเร็จอยู่ในระดับมาก และตลาดกำหนดให้ผู้ขายใช้กริยาวาจาที่สุภาพต่อประชาชน เทศบาลสำรวจความคิดเห็นจากผู้ค้าและผู้ซื้อเพื่อมาปรับปรุงตลาด ประชุมชี้แจงทำความเข้าใจกับผู้ค้าให้ทราบความต้องการของผู้ซื้อ สอดคล้องกับพระราชบัญญัติการสาธารณสุข พ.ศ. 2535 สรุปได้ว่า ผู้ค้าแต่งกายสะอาดเรียบร้อย และใช้วาจาสุภาพ ผู้ประกอบอาหารแต่งกายสะอาด สวมหมวกและผ้ากันเปื้อน มีระบบการรับฟังความคิดเห็นจากผู้ซื้อ ได้มีการสำรวจความคิดเห็นจากผู้ค้า เพื่อมาปรับปรุงตลาด ได้มีการประชุมชี้แจงทำความเข้าใจกับผู้ค้า ให้ทราบความต้องการของผู้ซื้อ จัดให้มีการฝึกอบรมผู้ขายของ และผู้ช่วยขายของในตลาด ในด้านอนามัยสิ่งแวดล้อมและสุขภาพอนามัย จัดให้มีกิจกรรมการออกกำลังกายสำหรับผู้ค้าและผู้ซื้อ จัดให้มีการตรวจสุขภาพแก่ผู้ค้าอย่างน้อยปีละครั้งและสอดคล้องกับงานวิจัยของภัทราพร ชูทอง.(2553) เรื่อง แนวทางการพัฒนาการจัดการตลาดสดเทศบาลตำบลเขาพนม อำเภอเขาพนม จังหวัดกระบี่ในประเด็นที่ว่าผลการศึกษาข้อมูลปัญหาตลาดสดเทศบาลเมืองกำแพงเพชร จากกลุ่มผู้ประกอบการค้า คณะกรรมการตลาด ผู้บริหารเทศบาลเมืองกำแพงเพชร สรุปได้ว่า ขาดการบริหารจัดการที่ดีจากคณะกรรมการตลาดสด ขาดการประสานงานที่ดี ที่จะให้ทุกฝ่ายร่วมมือกันอย่างจริงจัง ขาดความร่วมมือจากผู้ประกอบการค้าในตลาดสด ขาดการติดตามและประเมินผลจากหน่วยงานของรัฐที่เกี่ยวข้องอย่างจริงจัง จากผลวิจัยสามารถอภิปรายได้ว่า ตลาดกำหนดให้ผู้ขายใช้กริยาวาจาที่สุภาพต่อประชาชน และเทศบาลสำรวจความคิดเห็นจากผู้ค้าและผู้ซื้อเพื่อมาปรับปรุงตลาด ประชุมชี้แจงทำความเข้าใจกับผู้ค้าให้ทราบความต้องการของผู้ซื้อ ผู้ค้าแต่งกายสะอาดเรียบร้อย และใช้วาจาสุภาพ ผู้ประกอบอาหารแต่งกายสะอาด สวมหมวกและผ้ากันเปื้อน มีระบบการรับฟังความคิดเห็นจากผู้ซื้อ มีการประชุมชี้แจงทำความเข้าใจกับผู้ค้า ให้ทราบความต้องการของผู้ซื้อ

การศึกษาวิจัยครั้งนี้ ได้มีการตั้งสมมติฐานในการวิจัยคือ

ปัจจัย ด้านการวางแผน การจัดองค์การ การนำ การควบคุม มีความสัมพันธ์กับการบริหารตลาดในความรับผิดชอบเทศบาลตำบลบางเสาธงกรณีศึกษาตลาดการเคหะเมืองใหม่บางพลี ผลวิจัยพบว่าปัจจัยด้านการควบคุม การวางแผน การจัดองค์การ มีความสัมพันธ์กับการบริหารตลาดในความรับผิดชอบเทศบาลตำบลบางเสาธงกรณีศึกษาตลาดการเคหะเมืองใหม่บางพลีและตัวแปรทั้ง 3 ตัวสามารถอธิบายการเปลี่ยนแปลงของการบริหารตลาดในความรับผิดชอบเทศบาลตำบลบางเสาธง กรณีศึกษาตลาดการเคหะเมืองใหม่บางพลีได้ถึงร้อยละ 58.40 สอดคล้องกับแนวคิดของศิริวรรณ เสรีรัตน์ และคณะ (2545 น. 19) ได้กล่าวถึง กระบวนการบริหารจัดการ โดยแบ่งหน้าที่ของการบริหารจัดการออกเป็น 1.การวางแผน เป็นขั้นตอนในการกำหนดวัตถุประสงค์ และพิจารณาถึงวิธีการที่ควรปฏิบัติ เพื่อให้บรรลุวัตถุประสงค์นั้น 2.การจัดองค์การ เป็นขั้นตอนในการจัดบุคคลและทรัพยากรที่ใช้ในการทำงาน เพื่อให้บรรลุจุดมุ่งหมายในการทำงานนั้นหรือเป็นการจัดแบ่งงานและจัดสรรทรัพยากร 3.การควบคุม เป็นการติดตามผลการทำงาน และแก้ไขปรับปรุงสิ่งที่จำเป็นหรือเป็นขั้นตอนของการวัดผลการทำงานและดำเนินการแก้ไขเพื่อให้บรรลุผลที่ต้องการ และสอดคล้องกับงานวิจัยของวิชสุดา อัครโพธิ.(2553)เรื่อง แนวทางการพัฒนาการจัดการตลาดสดเทศบาลเมืองกำแพงเพชรให้เป็นตลาดสดน่าซื้อด้านการสุขาภิบาลสิ่งแวดล้อม ในประเด็นที่ว่า การศึกษาแนวทางการจัดการสุขาภิบาลสิ่งแวดล้อมของตลาดศูนย์การค้ากำแพงเพชร พบว่า เจ้าของและผู้จัดการตลาดศูนย์ ฯ มีลักษณะเป็นผู้บริหารที่นำเอาการจัดการมาใช้ในการบริหารงานอย่างแท้จริง คือ มีความกระตือรือร้นในงานด้านการวางแผน การจัดองค์การ การสั่งการ และการควบคุมดูแลการทำงานของผู้ใต้บังคับบัญชา ถึงแม้ว่าจะมีระดับการศึกษาไม่สูงมากนัก แต่ได้อาศัยความอดทน ความมุ่งมั่น การตัดสินใจโดยศึกษาจากประสบการณ์ที่ผ่านมาผนวกกับการมีวิสัยทัศน์ที่ดีของผู้นำ จึงทำให้งานด้านการจัดการตลาดศูนย์การค้ากำแพงเพชร ประสบผลสำเร็จจนกระทั่งได้รับประกาศเกียรติคุณ จากกระทรวงสาธารณสุข ให้ตลาดศูนย์การค้ากำแพงเพชรผ่านเกณฑ์การพัฒนาและยกระดับเป็น“ตลาดสด น่าซื้อ” ขั้นดีมาก

**ข้อเสนอแนะเพื่อการประยุกต์ใช้**

จากการศึกษาวิจัยในครั้งนี้สามารถนำเสนอข้อเสนอแนะเพื่อการประยุกต์ใช้ได้ดังนี้

1.ด้านการควบคุม ผู้บริหารควรบริหารตลาดเป็นไปตามแผนงานและวัตถุประสงค์ที่ตั้งไว้เพื่อให้ทุกคนมีทิศทางการทำงานให้เป็นไปตามแนวทางเดียวกันจึงจะทำให้การบริหารตลาดประสบความสำเร็จได้ง่าย

2.ด้านการวางแผน ผู้บริหารตลาดควรกำหนดวัตถุประสงค์การบริหารตลาดโดยเน้นให้ตลาดมีความสะอาด ถูกสุขอนามัยมีสินค้ามีความสดใหม่และหลากหลาย ราคายุติธรรม

3.ด้านการจัดองค์การ ผู้บริหารตลาดควรการจัดคนเข้าบริหารงานตลาดที่มีความรู้ความสามารถที่เหมาะสมเพราะงานบริหารตลาดจะไม่มีวันหยุดและตลอด 24 ชั่วโมง

**บรรณานุกรม**

กรมอนามัย กองสุขาภิบาลอาหาร(2552).การปรับปรุงคุณภาพอาหาร **วารสารสุขาภิบาลอาหาร**

(มิ.ย-ก.ย 2552)

ภัทราพร ชูทอง.(2553).**แนวทางการพัฒนาการจัดการตลาดสดเทศบาลตำบลเขาพนม อำเภอเขา**

**พนม จังหวัดกระบี่** การศึกษาอิสระปริญญารัฐประศาสนศาสตรมหาบัณฑิต

มหาวิทยาลัยขอนแก่น.

ล้วน สายยศ และอังคณา สายยศ.(2553) **เทคนิคการวิจัยทางการศึกษา.** พิมพ์ครั้งที่ 11.กรุงเทพฯ:

สุวีริยาสาส์น

วิชสุดา อัครโพธิ.(2553). **แนวทางการพัฒนาการจัดการตลาดสดเทศบาลเมืองกำแพงเพชร ให้เป็น**

**ตลาดสดน่าซื้อ ด้านการสุขาภิบาลสิ่งแวดล้อม** วิทยานิพนธ์ปริญญาศิลปศาสตรมหาบัณฑิต

มหาวิทยาลัยราชภัฎกำแพงเพชร.

ศิริวรรณ เสรีรัตน์,สมชาย หิรัญกิตติและสมศักดิ์ วานิชยาภรณ์. (2545). **องค์การและการจัดการ**

**ฉบับสมบูรณ์.** พิมพ์ลักษณ์, กรุงเทพฯ : Diamond in business world.

สิทธิชัย อุยตระกูล. (2540). **หลักการจัดการ.** กรุงเทพ ฯ : เอมพันธ์

Likert, R.(1932). A technique for measurement of attitudes. **Archives of Psychology**, 140, 5-

55.

Yamane,T.(1973). **Statistics : An Introduction Analysis**. 3rd ed. Harper and Row,

New York.